Talousarvio

Talousarvio eli budjetti (ruotsiksi budget) on yrityksen tai muun talousyksikön lyhyen tähtäimen taloussuunnitelma. 
Budjettikausi eli varainhoitokausi on yleensä vuoden pituinen, mutta se ei aina vastaa kalenterivuotta. Myös yksityishenkilöt, kotitaloudet ja yritykset voivat tehdä budjetteja. Rahan varaamista tiettyihin tarkoituksiin kutsutaan budjetoinniksi.
Kansantaloustieteessä budjettirajoite on tulojen tai varallisuuden asettama rajoite kulutusmenoille tai muulle rahankäytölle.
== Sanan alkuperästä ==
Termi "budjetti" juontuu ranskan kielen sanasta bougette ja se tarkoitti alun perin salkkua (eng. purse), jossa Yhdistyneen kuningaskunnan pääministeri toi valtion varainhoitoa koskevan suunnitelmansa parlamenttiin.
==Ali- ja ylijäämä==
Alijäämä tarkoittaa, että budjetin rahoitustavoitteista on jääty ja kirjanpito on miinuksella eli talous on tappiollista. Ylijäämä tarkoittaa, että budjetin rahoitusarvio on ylittynyt ja käytössä onkin odotettua enemmän varantoja. Toiminta on tällöin voitollista.
== Suomen valtion budjetti ==
===Valtion budjetin laadinta===
Suomessa valtion budjetin laadinta alkaa tammikuussa, kun ministeriöiden kehysehdotukset saapuvat valtiovarainministeriöön. Valtiovarainministeriössä kootaan seuraavia vuosia koskevat valtiontalouden kehykset, jotka hallitus hyväksyy maalis-huhtikuussa osana julkisen talouden suunnitelmaa. Valtiovarainministeriön kannanoton pohjalta valtiovarainministeri käy asianomaisten ministereiden kanssa ministeriöittäin neuvottelukierroksen. Neuvottelukierroksen jälkeen budjettia käydään läpi elokuussa budjettiriihessä, joka kestää nykyisin pari arkipäivää. Budjettiriihessä hallitus hyväksyy talousarvioesityksen sisällön. Valtiovarainministeriö viimeistelee hallituksen talousarvioesityksen, jonka jälkeen se esitellään valtioneuvoston yleisistunnolle. Eduskunta saa ehdotuksen tarkasteltavakseen syysistuntokaudella ja hyväksyy talousarvion joulukuussa valtiovarainvaliokunnan mietinnön jälkeen. Lisätalousarvio annetaan tarvittaessa.Valtiovarainministeriö: Valtion budjetti
===Jakovara===
Suomessa budjettineuvotteluiden yhteydessä jakovaralla tarkoitetaan julkisen talouden liikkumavaraa.Valtiovarainministeriö. 2007. Julkisen talouden liikkumavara. Valtiovarainministeriön julkaisuja 4/2007. Helsinki: Valtiovarainministeriö. Viitattu 9.8.2017Leinonen, J. 2016. Talouspolitiikan narratiivit. Narratiivinen analyysi valtiovarainministeriön virkamiespuheenvuoroista Pro gradu -tutkielma, Valtio-oppi, Yhteiskuntatieteiden ja filosofian laitos, Jyväskylän yliopisto. Viitattu 9.8.2017Pasi Holm: Jakovara, Pellervon taloustutkimus 16.4.2007. Viitattu 9.8.2017 Sillä viitataan budjetin osaan, joka ei ole sidottu aikaisemmin sovittuihin tai muutoin pakollisiksi katsottuihin menoihin. Käsitteen jakovara käyttö suomalaisessa talouspoliittisessa keskustelussa yleistyi ennen maaliskuun 2007 eduskuntavaaleja, jolloin julkisuudessa keskusteltiin siitä, kuinka paljon julkisen sektorin menoja olisi vara lisätä ja kuinka paljon veroja keventää.Me­no­leik­ku­riin 2 miljardia vuosittain Kaleva 17.2.2007. Viitattu 9.8.2017Vanhanen: Valtiontaloudessa jopa 5 miljardin jakovara Yle Uutiset 7.2.2007 Viitattu 9.8.2017Puolueet pysyvät vaalilupauksissaan VM:n raportista huolimatta Yle Uutiset 16.2.2007. Viitattu 9.8.2017Vanhanen ja Heinäluoma eivät yhtyneet VM:n arvioon talouden näkymistä Helsingin Sanomat 17.2.2007. Viitattu 9.8.2017
Termiä jakovara käytetään myös työmarkkinaneuvotteluissa.Ojala, Arto: Sata vuotta vastuuta, PalkkatyöläinenValtiovarainministeriö. 2015. Talouspolitiikan lähtökohdat 2015-2019. Valtiovarainministeriön virkamiespuheenvuoro. Valtiovarainministeriön julkaisuja 13/2015, s. 82. Viitattu 9.8.2017 Tällöin tarkoitetaan sitä, kuinka suuret palkankorotukset ovat mahdollisia palkansaajien tai työnantajien näkökulmasta ilman että talouden kehitys vaarantuu.
== Katso myös ==
* Suomen talous
* Kansantalouden tilinpito
* Kunnan talousarvio
* Suomen valtion talousarvio
== Lähteet ==
==Aiheesta muualla==
* Visualisointi valtion budjetista
* Valtiovarainministeriön Tutkibudjettia.fi-palvelu
*Valtiovarainministeriö: Valtion budjetti
Luokka:Talouspolitiikka
Luokka:Seulonnan keskeiset artikkelit